Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 36/1998. (IX. 16.) AB határozatban (ABH 1998. 263.) a
Paragraph Index: 237

a) Az Átv. a rendszerváltást megelõzõ, a gazdasági rendszer átalakulását elõkészítõ jogszabályok egyike volt, amelyet 1989. június 13-án hirdettek ki. Az Átv. a gazdasági társaságok átalakulásának — addig hiányzó — átfogó szabályozását hozta létre. A törvényjavaslat indokolása hangsúlyozta, hogy az új szabályok nem jelentik a tulajdoni rendszer reformját, amely majd hosszú távon bontakozik ki. Kiemelte, hogy technikai szabályozásról van szó, és a feltételek módosulásával a rendelkezések megváltoztatására szükség lesz. Az Átv. a 15. §-ban kimondta, hogy az állami vagyonkezelõ szervezetek létrehozásáról és mûködésének szabályozásáról külön törvény rendelkezik majd. Az állami vállalatoknak a korábbi szabályok alapján kialakult különbözõ fajtáinak átalakulására az Átv. eltérõ rendelkezéseket határozott meg. Így az átalakulásról a döntést a vállalati tanács vezetésével mûködõ vállalat esetében a vállalati tanács, a dolgozói közgyûlés általános vezetésével mûködõ vállalat esetében pedig a közgyûlés hozza meg [17. § (1) bekezdése]; ezeknél a vállalatoknál az átalakulás feltétele volt, hogy külsõ vállalkozók meghatározott mértékben a létrejövõ társaságban részesedést szerezzenek [19. § (1) bekezdése]. Az állami vállalatok többsége irányítási forma szerint vállalati tanács vagy a dolgozók közgyûlésének vezetésével mûködött, és ezeknél a törvény szerint az állami vagyon ellenérték fizetése nélkül történõ felszámolásának megakadályozása az állami vagyonkezelõ szervezetek feladata volt. A 17. § (3) bekezdése kimondta, hogy a vállalat és a vagyonkezelõ szervezet megállapodást köthet az átalakulás feltételeirõl és módjáról, ha azonban ilyen megállapodás meghatározott határidõig nem jön létre, akkor a törvény meghatározott szabályai alapján történik meg az átalakulás. Ezek közé a szabályok közé tartozott a 21. §

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes